76. ΝΟΜΟΘΕΤ. ΔΙΑΤΑΓΜΑ  υπ’αριθ. 125 της 5/5 Σεπτ. 1973 (ΦΕΚ Α΄ 200) Περί τροποποιήσεως διατάξεών τινων του Υπαλληλικού Κώδικος. Άρθρ1.-1.Εισαγωγικός βαθμός κλάδων ή θέσεων προσωπικού Β΄ Κατηγορίας των Δημοσίων Υπηρεσιών και Νομικών Προσώπων Δημοσίου Δικαίου ορίζεται ο 10ος. 2.(Αντικαθίσταται το άρθρ. 105 Νόμ. 1811/51, ανωτ. αριθ. 3). Άρθρ.2.-1.Εισαγωγικός βαθμός κλάδων ή θέσεων προσωπικού Γ΄ Κατηγορίας ορίζεται ο 12 ος . 2.(Αντικαθίσταται το άρθρ. 107 Νόμ. 1811/51, ανωτ. αριθ.3 ). Άρθρ.3.-1.Οι κατά την έναρξιν της ισχύος του παρόντος υπηρετούντες υπάλληλοι των Β΄ και Γ΄ Κατηγοριών, οι κεκτημένοι χρόνον υπηρεσίας ανώτερον του υπό των διατάξεων των άρθρ. 1 και 2 του παρόντος προβλεπομένου δια την μέχρι του κατεχομένου βαθμού προαγωγικήν αυτών εξέλιξιν, επανεντάσσονται αυτοδικαίως εις ανάλογον προς τον χρόνον της υπηρεσίας αυτών βαθμόν,εφ’ όσον προβλέπεται εν τω κλάδω περαιτέρω εξέλιξις και πάντως ουχί πέραν του 6 ου  οι της Β΄ Κατηγορίας ή πέραν του 9 ου  οι της Γ΄ Κατηγορίας. «2.Ο τυχόν πλεονάζων χρόνος μετά την κατά τα ανωτέρω ένταξιν των υπαλλήλων λογίζεται ως διανυθείς εις τον εις όν ενταχθήσεται έκαστος βαθμόν δια την προαγωγήν εις τ’ ανώτερον τούτου βαθμόν. Οι κατά το παρόν άρθρον εντασσόμενοι, διατηρούντες την μεταξύ των σειρά αρχαιότητος, τίθενται εις το αριστερόν των υπηρετούντων ομοιβάθμων των και δεν δύναται να κριθούν δια τον 5 ον  βαθμόν πριν ή αποκτήσουν δικαίωμα κρίσεως δια τον βαθμόν τούτον οι κατά την έναρξιν της ισχύος του παρόντος ανώτεροι ή αρχαιότεροί των». Η παρ. 2 αντικατεστάθη ως άνω δια του άρθρ. 4 Ν.Δ. 287/1974 (κατωτ. αριθ. 79). Έναρξις ισχύος από 1 Αυγ. 1973. 3.Ως χρόνος υπηρεσίας δια την εφαρμογήν των διατάξεων των παρ. 1 και 2 του παρόντος άρθρου λαμβάνεται υπ’ όψιν ο υπολογισθείς δια την προαγωγικήν εξέλιξιν του υπαλλήλου. Άρθρ.4.-Η ισχύς του παρόντος άρχεται από 1 ης Αυγούστου 1973. 